b'\n_START_ARTICLE_\nMedkulturni dialog\n_START_SECTION_\nDefinicija\n_START_PARAGRAPH_\nUniverzalne in splo\xc5\xa1no sprejete definicije pojma \xc2\xbbmedkulturni dialog\xc2\xab\xc2\xa0ni. Leta 2008, ko je bilo evropsko leto medkulturnega dialoga, je evropska komisija opravila anketo o pomenu fraze na pribli\xc5\xbeno 27.000 dr\xc5\xbeavljanih EU. Velik dele\xc5\xbe (36\xc2\xa0%) je frazo ozna\xc4\x8dil kot nerazumljivo. Novembra 2006 je forum predlagal slede\xc4\x8do definicijo:_NEWLINE_\xc2\xbbOdprta in spo\xc5\xa1tljiva izmenjava pogledov med posamezniki in skupinami razli\xc4\x8dnih kultur, ki vodi v globlje razumevanje zornega kota drugega.\xc2\xab_NEWLINE_Na spletni strani UNESCO je medkullturni dialog podan kot pobuda Zveze civilizacij, ki so jo objavili Zdru\xc5\xbeeni narodi. Obravnavajo ga pa kot:_NEWLINE_"Pravi\xc4\x8dna izmenjava in dialog med civilizacijami, kulturami in ljudstvi, ki temeljita na medsebojnem razumevanju, spo\xc5\xa1tovanju in enakopravnem polo\xc5\xbeaju vseh kultur, sta nujna predpogoja za oblikovanje dru\xc5\xbebene kohezije, sprave med ljudstvi in miru med narodi."_NEWLINE_Pogosto pa je fraza uporabljena za dialog avtohtonega prebivalstva in manj\xc5\xa1in, promocija integracije imigrantov in spodbuda multikulturalizma ali v \xc5\xa1ir\xc5\xa1em pomenu, za vsako vrsto miroljubnih odnosov med dr\xc5\xbeavami in nacijami._NEWLINE_V politiki je pojem \xc5\xa1e vedno precej ohlapno definiran.'